ژاپن-ون هؤنشو آداسی‌نین مرکزی حیسه‌سینده یئرلشن کوتا شهرینده ایلک دفعه اولا‌راق سوروجوسوز اتوبوسون عادی یولدا سیناق‌لارینا باشلانیب.
سیناق‌لارین کئچیریلمه‌سی اوچون دیگر اتوموبیل لرین ده حرکت ائتدیگی 700 متر اوزونلوغوندا یول ساحه‌سی سئچیلیب.
کامئرا و رادارلارلا تجهیز ائدیلن پیلوت‌سوز اتوبوس یول‌داکی وضعیتی تحلیل ائدیر، یول حرکتی نیشان‌لارینی، دیگر ماشین لارین و پیادا‌لارین حرکتینی نظره آلیر. ایلک مرحله‌ده اونا ساعتدا 15 کیلومتر سرعتله حرکت ائتمه‌یه ایجازه وئریلیب. اتوبوسون حرکتینی مسافه‌دن ایزله‌ین اوپراتور فوق العاده وضعیت یاراناجاغی تقدیرده اونو دایان‌دیرا بیلر. اتوبوس گله‌جکده پیلوت‌سوز تاکسی‌لر پارکی یاراتماغی پلان‌لاش‌دیران شیرکت طرفین‌دن حاضیرلانیب.
گلن ایلین مارتیندا بو سیناق‌لارین ناگویا شهری‌نین کوچه‌لرینده آپاریلماسی نظرده توتولور. ژاپن حکومتی بو ایل فینانس ایلینده پیلوت‌سوز ایداره ائدیلن تکنولوژی لرین و اکولوژی جهت‌دن تمیز ماشین‌لارین اینکیشافی اوچون 2،85 تریلیون ین (تقریباً 25 میلیارد یورو ) پول آییریب. حسابلاما‌لارا گؤره، 2030-جو ایلده ژاپن-دا یول‌لاریندا حرکت ائده‌جک هر بئش ماشین‌دان بیری سوروجوسوز اولا‌جاق
